Ingevolge die Inkomstebelastingwet sluit die woordomskrywing van "maatskappy" 'n beslote korporasie in.
Vrygestelde inrigtings moet dele 1 -5, en 6.5 invul.
Die onderstaande besonderhede gee meer duidelikheid oor die wyse waarop die vorm ingevul moet word en die inligting wat verlang word. U aandag word ook gevestig op die Praktyknotas / "Interpretation Notes" wat deur die Kommissaris vir die Suid-Afrikaanse Inkomstediens uitgereik is.
Waar inligting in die inkomstebelastingopgawe aangevul word deur 'n skedule moet 'n kruisverwysing na die betrokke skedule gemaak word. Aantekeninge soos "sien aangehegte verrekeninge", ens. is nie aanvaarbaar nie.
Hierdie dele moet volledig voltooi en deel 2 moet deur die wetlik aangestelde Openbare Amptenaar onderteken word. Indien u nie 'n selfoon het nie, moet "Geen" ingevul word. U aandag word gevestig op die feit dat die Openbare Amptenaar verantwoordelik is om die handelinge, aangeleenthede of sake te verrig wat ingevolge die Inkomstebelastingwet deur 'n belastingpligtige verrig moet word, en in geval van versuim is hy aan die strawwe, soos bepaal, ten opsigte van versuim deur 'n belastingpligtige onderhewig.
Dit is verpligtend vir 'n belastingpligtige om te verseker dat 'n akkurate en volledige openbaarmaking van alle vereiste gegewens en relevante besonderhede gemaak word in die belastingopgawe. Bykomend tot moontlike strafregtelike vervolging en die oplê van boetes soos voorgeskryf in die Inkomstebelastingwet vir wanvoorstelling, versuim, weglating, of verskaffing van onjuiste inligting, kan addisionele aanslae (tesame met rente) gehef word na 'n periode van drie jaar vanaf die datum van die oorspronklike aanslag. Om dit te vermy, en deur korrekte aanslae te hef, en om 'n meer doeltreffende inkomstebelastingstelsel mee te bring, is dit in almal se belang dat die inligting in die opgawe korrek en volledig is.
Indien enige terugbetaling verskuldig is aan die maatskappy en dit in 'n bankrekening betaal moet word, moet die vereiste besonderhede, in die betrokke spasie verstrek word. Let daarop dat die taknommer van die bank verskaf moet word.
Aangesien baie belastingpligtiges van die dienste van rekenmeesters, boekhouers of belastingkonsultante gebruik maak en gevolglik nie hierdie brosjure benut nie, moet u aandui of u 'n inligtingsbrosjure vir die volgende jaar van aanslag benodig.
Voorsien inligting soos in die opgawe versoek.
Voorsien inligting soos in die opgawe versoek.
Voorberei deur is die kontakpersoon indien enige verdere besonderhede in verband met die opgawe verlang word.
Jaarlikse finansiële state geteken deur ten minste twee direkteure in die geval van 'n privaat maatskappy of een lid van 'n beslote korporasie, ondersteun deur 'n verslag van die ouditeur / rekenkundige beampte.
In die geval van 'n gekwalifiseerde verslag moet die ouditeur / rekeningkundige beampte die redes en omstandighede verstrek wat aanleiding gegee het tot hierdie kwalifikasie.
Waar toepaslik, die skedules soos vereis in Deel 12.
Die balansstaatinligtingsgedeelte moet voltooi word waar die maatskappy oor bates, laste en / of reserwes beskik. Indien die maatskappy inkomste gedurende die jaar verkry het, moet die res van die opgawe voltooi word.
enige persoon (behalwe 'n natuurlike persoon), wat ingelyf, opgerig of ingestel is: of wat sy plek van effektiewe bestuur in die Republiek het.
waar enige indirekte belang wat deur inwoners en trusts in daardie ekwiteitsaandelekapitaal gehou word nie 5 persent in totaal van die totale ekwiteitsaandelekapitaal van die maatskappy te bowe gaan nie; en waar 90 persent van die waarde van die bates van daardie maatskappy belange in die ekwiteitsaandelekapitaal en leningskapitaal van filiale van daardie maatskappy wat nie inwoners is nie, waarin daardie maatskappy 'n voordelige belang van ten minste 50% hou, verteenwoordig.
n Beheerde Buitelandse Maatskappy is 'n buitelandse maatskappy waar meer as 50% van die totale deelnemende belange en / stemreg in daardie buitelandse maatskappy deur een of meer inwoner hetsy direk of indirek gehou word.
n Persoon wat minder as 5% van die deelnemende belange in 'n buitelandse maatskappy of 'n genoteerde maatskappy of 'n skema hou, word geag nie 'n inwoner te wees nie by die vasstelling of inwoners direk of indirek meer as 50% van die deelnemende regte hou in daardie maatskappy of enige ander buitelandse maatskappy waarin daardie persoon enige deelnemende belange indirek hou as gevolg van die belang in daardie genoteerde maatskappy of skema, tensy meer as 50% van die deelnemende belange of stemreg van daardie maatskappy of ander buitelandse maatskappy deur persone wat verbonde persone met betrekking tot mekaar is, gehou word.
Deelnemende regte met betrekking tot 'n buitelandse maatskappy is die reg om, regstreeks of onregstreeks te deel in die aandelekapitaal, aandelepremie, lopende of opgehoopte winste of reserwes van daardie buitelandse maatskappy, hetsy van 'n kapitale aard of nie.
Merk die "Ja" of "Nee" blokkie met 'n "X" om aan te dui of die maatskappy as 'n Kleinsakekorporasie beskou kan word.
Kleinsakekorporasies is enige beslote korporasie of enige maatskappy waarvan al die aandele / ledebelange gedurende die volle jaar van aanslag deur aandeelhouers of lede wat natuurlike persone is gehou is, waar nie een van die aandeelhouers of lede ter eniger tyd gedurende die jaar van aanslag enige aandele of enige belang in die ekwiteit van enige ander maatskappy gehou het, behalwe 'n maatskappy wat op die aandelebeurs genoteer is of 'n effektegroep, aandeleblokskemas, en verenigings vir die bestuur van kollektiewe belange van lede, soos deur die kommissaris goedgekeur.
Die maatskappy/beslote korporasie nie 'n werknemermaatskappy is nie.
Merk die "Ja" of "Nee" blokkie met 'n "X".
Dui die aantal nie-verbonde werknemers in die maatskappy se diens aan wat nie verbonde persone met betrekking tot die maatskappy is nie.
enige familielid van bedoelde lid of enige trust wat 'n verbonde persoon is met betrekking tot bedoelde lid, en enige ander beslote korporasie of maatskappy wat 'n verbonde persoon is met betrekking tot enige lid van bedoelde beslote korporasie, of enige familielid van bedoelde lid of enige trust wat 'n verbonde persoon is met betrekking tot bedoelde lid.
n Persoonlike diensmaatskappy beteken enige maatskappy (behalwe 'n maatskappy wat 'n arbeidsmakelaar is) waar enige diens ten behoewe van daardie maatskappy aan 'n kliënt van daardie maatskappy persoonlik deur enige persoon wat 'n verbonde persoon met betrekking tot bedoelde maatskappy / beslote korporasie is, gelewer word, en bedoelde persoon as 'n werknemer van bedoelde kliënt geag sou gewees het indien daardie diens direk aan bedoelde kliënt deur bedoelde persoon gelewer is anders as namens bedoelde maatskappy; of bedoelde persoon (of bedoelde maatskappy) onderworpe is aan die beheer of toesig van bedoelde kliënt met betrekking tot die wyse waarop, of werksure waartydens die pligte verrig word of verrig staan te word ter lewering van bedoelde diens; of die bedrae betaal of wat betaalbaar is by gereelde daaglikse, weeklikse, maandelikse of ander tussenposes; of waar meer as 80 persent van die maatskappy / beslote korporasie se inkomste verkry is vir dienste gelewer, t.o.v. die betrokke jaar van aanslag en die inkomste so verkry, ontvang is van een kliënt van die betrokke maatskappy/beslote korporasie.
n Maatskappy / beslote korporasie is nie 'n persoonlike diensmaatskappy nie waar die bedoelde maatskappy / beslote korporasie gedurende die hele jaar van aanslag meer as drie voltydse werknemers in diens gehad het wat op 'n voltydse basis betrokke was by die besigheid van bedoelde maatskappy / beslote korporasie om bedoelde diens te lewer, behalwe enige werknemer wat 'n verbonde persoon met betrekking tot bedoelde maatskappy/beslote korporasie is.
Hoofbedryf is die belangrikste aktiwiteit wat deur die maatskappy beoefen word.
Dit is die bron waaruit die hoogste bruto inkomste gegenereer word. Dit is nie noodwendig die belangrikste aktiwiteit wat deur die maatskappy beoefen word nie.
Kansellasies of wysigings moet deur die Openbare Amptenaar geparafeer word.
Swart of blou ink moet gebruik word om deel 6 in te vul.
Negatiewe tekens of hakies moet nie gebruik word nie.
Syfers volgens die finansiële jaarstate van die maatskappy (nie groeps- of gekonsolideerde finansiële jaarstate nie) moet gebruik word vir die invul van hierdie gedeelte.
Alle veranderinge in aandelekapitaal in die maatskappy moet in hierdie gedeelte getoon word. Geliewe te let dat die opening en sluiting saldo's nie in hierdie gedeelte aangevra word nie.
n Rekonsiliasie van die saldo's per Balansstaatinligting (Totaal C1 en Totaal C2) ten opsigte van die vorige jaar, aangesuiwer met die veranderinge in aandelekapitaal vir die huidige jaar moet gedoen word. Die bedrag moet dieselfde wees as die saldo's per balansstaatinligting ten opsigte van die huidige jaar (Totaal C1 en Totaal C2).
Dit is belangrik om daarop te let dat die bedrae moet rekonsilieer anders kan dit, inter alia, die saak identifiseer vir ouditdoeleindes. Voorts is dit dus belangrik dat die opgawe vergesel word van 'n skedule wat die "Ander kredietveranderinge vir die jaar" en "Ander debiet veranderings vir die jaar", aandui.
Alle bedrae wat in die opgawe aangetoon word, moet ooreenstem met die bedrae wat op die maatskappy se balansstaat voorkom.
Voorraad voorhande verteenwoordig die totale waarde van die handelsvoorraad teen die einde van die finansiële jaar en sluit in onvoltooide-vervaardigde goedere, grondstowwe en verbruiksvoorrade asook onvoltooide werk. In die geval waar die bedrag op die balansstaat nie die bogenoemde items insluit nie, moet die bedrag in die opgawe aangepas word om genoemde items aan te toon. Die verskil tussen die bedrae op die balansstaat en die belastingopgawe moet dan as ander lopende bates of ander lopende laste aangetoon word. 'n Skedule ter verduideliking van die verskil moet saam met die opgawe ingedien word. Die bedrag in die opgawe aangetoon moet die bruto waarde wees van voorraad voorhande voor die aftrekking van enige voorsienings of reserwes. In die geval waar die finansiële jaarstate nie 'n breedvoerige omskrywing bevat van die waardasie-metode ten opsigte van elke kategorie van voorraad nie, moet volle besonderhede daarvan ingedien word.
Voorsiening vir voorraad en werk-in-proses": Dui die totaal van alle voorsiening en reserwes gemaak vir of ten opsigte van voorraad voorhande en werk-in-proses, aan."Vooruitbetalings" sluit deposito's in.
By die voltooiing van die betrokke deel van die opgawe moet die normale rekenkundige betekenis van die terme wat in deel 6.3 van die opgawe voorkom, gevolg word. In die geval waar 'n maatskappy nie enige koste van verkope het nie, bv. 'n eiendomverhurings-maatskappy, sal die omset en die bruto wins dieselfde wees.
Voorraadaansuiwerings. Hierdie verteenwoordig nie die verandering tussen openings-en sluitingsvoorraad nie. Dit verteenwoordig die afskrywing van uitgediende, stadig-verhandelbare items of beskadigde items wat afgeskryf is gedurende die jaar van aanslag (debietbedrag).
Voorraadaansuiwerings". Vorige jaar se afskrywings van uitgediende en stadig-bewegende voorraad teruggeskryf (kredietbedrag). "Ander inkomste". Enige bedrae buitengewone-inkomste wat nie as "omset" beskou kan word nie. Besonderhede hiervan moet op 'n aangehegte skedule uiteengesit word.
Konsultasie, regs- en professionele fooie" is bedrae betaal vir sodanige dienste anders as ouditeursvergoeding vir ouditdienste. "Salarisse en lone" (mediese-, pensioen- en voorsorgfonds bydraes uitgesluit).
Verkope (omset) moet alle verkope insluit maar inkomste-items soos per deel 6.3.2 uitsluit.
Kostes van verkope (voorraadaansuiwerings uitgesluit): 'n Uiteensetting van alle kostes wat aan die item toegedeel is moet voorsien word. Hierdie item moet tipies aankope, opening en sluitingsvoorraad sowel as direkte en indirekte toeskryfbare kostes, insluit.
Bruto wins/verlies - subtotaal: Hierdie is 'n kontroletotaal van Verkope - Koste van verkope + Aansuiwerings (terugskrywings) - Voorraadaansuiwerings (afskrywings).
Waar toelaes geëis word, moet die totale toelaag geëis, getoon word en nie die verandering / beweging vir die jaar nie.
Herwinnings sluit in alle bedrae soos omskryf in Artikels 8 en 8 van die Inkomstebelastingwet. Terugskrywings van toelaes wat in vorige jare toegestaan is, moet ook by hierdie syfer in berekening gebring word, asook enige verhalings ten opsigte van bruikhuurooreenkomste wat beëindig is.
In alle gevalle waar die rekeningkundige en belastinghantering verskil, moet die totale rekenkundige bedrag teruggeskryf word en terselfdertyd moet die volle bedrag vir belastingdoeleindes verklaar word.
Voorbeeld: Vooruitbetalings word vir rekenkundige doeleindes in die Inkomstestaat geëis maar word ingevolge Artikel 23H beperk. Die gedeelte wat beperk word moet teruggetel word teenoor die lynitem in 6.4.2.1. Indien die betaling in die balansstaat verskyn moet slegs die kwalifiserende gedeelte teenoor 6.4.1.2 getoon word.
Beskrywing: In die geval van 'n mynmaatskappy moet die berekende belasbare inkomste vir die onderskeie aktiwiteite ingevul word.
Slegs rande: Vul in die bedrag bereken, voordat enige vasgestelde verlies vanaf die vorige jaar in berekening gebring word.
Vrygestelde inrigtings moet die kodes, soos aangedui in die bronkodebrosjure, gebruik om aan te dui onder watter artikel van die Inkomstebelastingwet vrystelling goedgekeur is. 'n "0" moet in die "Slegs Rande" kolom ingevul word, tensy die inrigting slegs gedeeltelike vrystelling het, en daar wel belasbare inkomste vir die jaar van aanslag is.
Voorbeeld vir die berekening van die netto wins / verlies soos weergegee in deel 6.4.
Plus inkomste-items subtotaal 6.3.
Minus uitgawe- items subtotaal 6.3.
Minus kontrole totaal 6.4.
Plus kontrole totaal 6.4.
Berekende wins / verlies toon die bedrag in 6.4.
Dui die bronkode aan wat betrekking het op die tipe van inkomste van die maatskappy. Die bronkode van die hoofbron van inkomste sal dieselfde wees as die inkomste soos par. 5.17 indien 'n berekende wins. Indien dit 'n berekende verlies is sal dit 'n soortgelyke kode wees maar 'n onewe nommer.
Moet nie negatiewe tekens of hakies gebruik nie.
Die netto inkomste van 'n BBM vir 'n buitelandse jaar van belasting is 'n bedrag gelyk aan die belasbare inkomste van die BBM. Die belasbare bedrag moet vasgestel word ingevolge die bepalings van die Inkomstebelastingwet, 1962. Vir doeleindes van die berekening van belasbare inkomste word slegs die BBM as belastingpligtige beskou. Die BBM word voorts ook as 'n inwoner maatskappy beskou ten opsigte van die toepassing van sekere bepalings van die Inkomstebelastingwet. Die aftrekkings en toelaes van die BBM is egter beperk tot die inkomste van die BBM. Geen toeskryfbare verliese ten opsigte van die BBM sal toegelaat word nie, maar sal oorgedra word na die daaropvolgende buitelandse jaar van belasting.
In gevalle waar 'n inwoner, tesame met verbonde persone met betrekking tot die inwoner, 10% of meer as 10% van die deelnemende regte in 'n BBM hou, moet so 'n inwoner die proporsionele bedrag gelyk aan die netto inkomste van die BBM wat toeskryfbaar is aan die inwoner, gebaseer op die deelnemende regte wat die inwoner hou op die laaste dag van die jaar van aanslag van sodanige BBM, insluit.
Soos bepaal op die laaste dag van jaar van aanslag van die BBM.
Soos bepaal net voordat die buitelandse maatskappy opgehou het om 'n BBM te wees.
Enige inkomste van 'n BBM wat onderhewig was aan belasting in 'n aangewese land teen 'n kwalifiserende statutêre koers is uitgesluit. 'n Kwalifiserende statutêre koers is 'n statutêre maatskappy koers van ten minste 27% op inkomste en 13.5% op kapitaalwins.
Die aktiewe besigheidsinkomste van die BBM wat toeskryfbaar is aan 'n besigheidsaak is ook vrygestel van inkomste-belasting tensy die inkomste diversionêr of passief van aard is.
Passiewe inkomste beteken inkomste in die vorm van dividende, rente, tantième, huurinkomste, annuïteite, versekeringspremies, of inkomste van dergelike aard of enige kapitaalwins ten opsigte van die beskikking oor 'n bate ten opsigte waarvan enige sodanige inkomste verdien kan word, of enige buitelandse valuta-wins, bepaal ingevolge artikel 24I, ten opsigte van enige buitelandse ekwiteitsinstrument of buitelandse valuta-wins. Waar die inkomste egter 'n de minimus persentasie van alle ontvangstes en toevallings vanuit sekere finansiële instansies verkry is, sal die vrystelling steeds geld.
Versuim om ingevolge artikel 72Ainligting te verskaf ten opsigte van die deelnemende regte in 'n BBM, kan tot gevolg hê dat alle uitsluiting ingevolge artikel 9D, behalwe die uitsluiting met betrekking tot die bedrae wat onderhewig is aan belasting in 'n aangewese land, van ten minste 27% op inkomste en 13.5 % op kapitaalwins, verbeur word.
Toon die bedrae in rand en sent. Indien die oorspronklike sertifikate nie aangeheg is nie, sal die krediet nie toegestaan word nie.
Indien buitelandse belasting deur die bron teruggehou is -die oorspronklike dokumentasie ontvang vanaf die betrokke bron.
Indien buitelandse belasting nie deur die bron teruggehou is nie -'n belastingaanslag of kwitansie uitgereik deur die betrokke belastingowerheid.
Verligting van dubbelbelasting n Suid-Afrikaanse inwoner is onderhewig aan normale belasting verkry uit wêreldwye inkomste (d.i.inkomste verkry vanuit bronne binne en buite die Republiek). Enige inkomste deur 'n inwoner verkry vanuit 'n buitelandse bron mag dalk reeds of kan dalk onderhewig wees aan belasting in 'n ander land wat dubbelbelasting tot gevolg kan hê. Artikel 6quat maak voorsiening vir die verligting van dubbelbelasting in die sin dat, waar buitelandse belasting gehef is op inkomste wat in belasbare inkomste ingesluit is, onderhewig aan sekere voorwaardes, dit as korting toegestaan kan word teenoor die Suid-Afrikaanse belastingaanspreeklikheid.
Die som van die bedrae betaal ten opsigte van buitelandse belasting kan, onderworpe aan sekere voorwaardes, kwalifiseer as korting.
Die belasting moes as betaalbaar bewys gewees het, d.i.
Die belasting moet betaalbaar wees ten opsigte van die bedrae wat by die inkomste van die inwoner ingereken is.
Inkomste, bv professionele dienste inkomste, vergoeding, rente, tantième, huur, pensioene, annuïteite, ens., buitelandse dividende uitgesluit.
n Bedrag gelykstaande aan die proporsionele bedrag van die netto inkomste verkry vanaf 'n buitelandse maatskappy wat uitdruklik ingesluit is by die inkomste van die inwoner ingevolge artikel 9D.
Inkomste vekry deur 'n inwoner in die vorm van buitelandse dividende.
n Belasbare kapitaalwins verkry vanuit 'n buitelandse bron.
Enige bedrae waarna paragrawe a tot d verwys wat ontvang en toegeval het aan 'n spesifieke persoon, byvoorbeeld 'n trust, maar wat geag word verkry is deur 'n ander persoon die inwoner.
n Bedrag waarna verwys word in paragrawe a tot d, wat deel vorm van die kapitaal van 'n trust wat in die buiteland gestig is, wat beskou word verkry te gewees het deur die inwoner vir inkomstebelasting of kapitaalwinsdoeleindes.
Waar die som van buitelandse belasting betaal die bedrag aan korting oorskry, mag die oorskotbedrag oorgedra word na die daaropvolgende jaar van aanslag om as 'n korting teen die normale belasting betaalbaar oorweeg te word.
Geen korting sal toegestaan word nie indien 'n inwoner ingevolge artikel 9E , 10 (k)(ii) of 11C sou kies dat die inkomste ontvang vanaf 'n buitelandse bron in die vorm van dividende in sy hande belas sal word na die aftrekking van die onderliggende terughoudingsbelasting.
Sou die inwoner kies dat verligting ingevolge 'n dubbelbelastingooreenkoms toegepas word, sal geen verdere verligting ingevolge artikel 6quat toegepas word nie.
Buitelandse dividende is 'n dividend ontvang deur of toegeval aan 'n buitelandse maatskappy soos omskryf in Artikel 9D. Artikel 10 (k)(ii) omskryf die omstandighede waaronder 'n buitelandse dividend van belasting vrygestel sal wees.
Vasstelling van 'n kapitaalwins of -verlies n BKW-gebeurtenis word voorafgegaan deur die beskikking oor 'n bate. Tensy so 'n beskikking of geagte beskikking plaasvind/voorkom, ontstaan geen wins of verlies nie. BKW is van toepassing op alle bates waaroor voor of op 1 Oktober 2001 (waardasiedatum) beskik is. Slegs die wins of verlies wat vanaf 1 Oktober 2001 tot datum van beskikking toegeval het, sal binne die BKW wetgewing val.
n Bate word so wyd as moontlik gedefinieer en sluit in enige eiendom van watter aard ook al, asook enige belang daarin.
n Beskikking dek enige gebeurtenis, daad, toegeeflikheid of werking van die reg, wat die skepping, wysiging, oordrag, of vernietiging van 'n bate tot gevolg het. Dit sluit ook sekere gebeurtenisse in wat as beskikkings behandel word, soos die verandering in die gebruik van 'n bate.
Sodra beskik is oor 'n bate konstitueer/vorm die bedrag wat ontvang is of toegeval het die opbrengs van die beskikking.
Die basiskoste van die bate is gewoonlik die onkoste werklik aangegaan in die verkryging van die bate tesame met uitgawes wat direk verband hou met die verbetering en direkte kostes in verband met die aanskaffing en beskikking en sekere eiendomskostes. Die basiskostes sluit nie enige bedrae in wat andersins toegelaat is as 'n aftrekking vir inkomstebelastingdoeleindes nie.
Hoe word die basiskoste van 'n bate wat op 1 Oktober 2001 reeds in u besit was, bereken?
Die Wet bepaal dat sekere vereistes nagekom moet word wanneer daar van die markwaardemetode gebruik gemaak word.
Alle waardasies moet gedoen word asof op 1 Oktober 2001 en moes gedoen gewees het voor 30 September 2004.
Deur wie mag waardasies gedoen word?
Die Wet is nie voorskriftelik nie en die verantwoordelikheid en die onus rus op die persoon/entiteit om die regsgeldigheid van so 'n waardasie te staaf.
Indien die markwaardemetode van basiskoste gebruik word, moet 'n afskrif van die waardasiesertifikaat ingedien word saam met die betrokke inkomstebelastingopgawe wat verwys na die jaar van aanslag waarin die beskikking plaasgevind het. Sekere waardasies moet egter vroeër, saam met die eerste belastingopgawe wat na 30 September 2004 vereis word, ingedien word. Die onderstaande tabel dui hierdie tipes van bates aan.
Sekere reëls wat nie deur hierdie brosjure aangespreek word nie is in plek om winste en verliese te beperk wanneer die markwaardemetode gebruik word. Hierdie reëls voorkom fiktiewe verliese wat veroorsaak word deur oordrewe waardasies, asook ontbering indien bates bo markwaarde soos op 1 Oktober 2001 verkoop word, maar teen laer as die oorspronklike koste.
Hierdie metode mag gebruik word indien rekords beskikbaar is van die datum van verkryging en die koste van die bate. Die volgende formule word gebruik om die tydtoedelingsbasiskoste van die bate te bepaal.
Verbeterings of toevoegings wat aangebring is voor 1 Oktober 2001 word beskou asof dit plaasgevind het tydens verkryging van die bate. Die periode voor 1 Oktober 2001 word beperk tot 20 jaar. Die totale koste van toevoegings wat gemaak is na waardasiedatum vorm deel van die basiskoste (geen toedeling).
LET WEL: Die 20-jaar beperking geld nie waar daar geen toevoegings of verbeterings aangebring is voor die waardasiedatum nie.
Die berekende netto kapitaalwins wat betrekking het op die betrokke jaar van aanslag word vermenigvuldig met die insluitingskoers om die belasbare kapitaalwins te bepaal. Die bepaalde kapitaalwins word voorts ingesluit by die belasbare inkomste vir die betrokke jaar van aanslag.
Vaste onroerende bates (bv. grond, geboue, mineraleregte) 6502 6530
Verlies: Vaste onroerende bates (bv. grond, geboue, mineraleregte) 6503 6531
Primêre woning (bv. huis, meenthuis, woonstel, boothuis, karavaan) 6504 6532
Verlies: Primêre woning (bv. huis, meenthuis, woonstel, boothuis, karavaan) 6505 6533
Finansiële instrumente genoteer (bv. aandele, eenhede in effektetrust, effekte, termynooreenkomste, opsies) 6506 6534
Verlies: Finansiële instrumente genoteer (bv. aandele, eenhede in effektetrust, effekte, termynooreenkomste, opsies). 6507 6535
Finansiële instrumente ongenoteer bv. aandele, skuldbriewe, promesses, effekte, opsies, vooruitooreenkomste, ruilooreenkomste, skuld 6508 6536
Verlies: Finansiële instrumente ongenoteer bv. aandele, skuldbriewe, promesses, effekte, opsies, vooruitooreen komste, ruilooreenkomste, skuld 6509 6537
Ontasbare bates bv. klandisiewaarde, handelsmerke, patente, kopieregte, agentskappe franchises, lisensies, fidusiêre reg, vruggebruik of ander dergelike reg op eiendom 6510 6538
Verlies: Ontasbare bates bv. klandisiewaarde, handelsmerke, patente, kopieregte, agentskappe franchises, lisensies, fidusiêre reg, vruggebruik of ander dergelike reg op eiendom 6511 6539
Ander roerende bates wat vir besigheidsdoeleindes gebruik is bv. vliegtuie, bote, motorvoertuie, kantoormeubels en toerusting 6516 6542
Verlies: Ander roerende bates wat vir besigheidsdoeleindes gebruik is bv. vliegtuie, bote, motorvoertuie, kantoormeubels en toerusting 6517 6543
Ander roerende bates uitgesluit persoonlike gebruiksbates bv. Krugerrande, bote vir persoonlike gebruik meter en vliegtuie vir persoonlike gebruik 450 kg 6518 6544
Verlies: Ander roerende bates uitgesluit persoonlike gebruiksbates bv. Krugerrande, bote vir persoonlike gebruik 10 meter en vliegtuie vir persoonlike gebruik 450 kg 6519 6545
Skedules moet voorberei word ten opsigte van alle vrae waarop bevestigend geantwoord is. Die skedules met betrekking tot die vrae wat "groen"gedruk is moet aan u opgawe geheg word terwyl die skedules met betrekking tot die vrae wat in "swart" gedruk is op aanvraag beskikbaar moet wees.
Veranderings en verbeterings aan bates (uitgesluit herstelwerk en onderhoud). Bedrae moet verstrek word met 'n kort beskrywing van die aard van die veranderings en / of verbeterings.
Kort verduideliking van materiële items.
Betalings ten opsigte van uitskakeling van mededinging n Skedule wat die aard en bedrag van sodanige betalings aantoon en afskrifte van die ooreenkomste moet ingedie word.
Berei 'n dokument voor wat die verwantskap tussen die oortreder en die maatskappy aantoon.
Krugerrande, Wissels, Verhandelbare depositosertifikate, Bankaksepte, Bewyse aan toonder, Skatkisbiljette, Landbankwissels, Termynkontrakte, Opsies en ander verhandelbare sekuriteite, Promesses of enige soortgelyke instrument en Versamelstukke.
Doel waarvoor aangekoop.
Omstandighede wat aanleiding gegee het tot die verkoop / beskikking / aflossing.
b Heg 'n skedule aan waarin die verhandelbare effekte aangedui word en toon watter items beinvloed en watter nie beinvloed sal word deur die verandering nie.
Indien 'n kapitaalkeuse gemaak is, verstrek besonderhede van onkoste of verliese wat ingevolge Artikel 9B teruggetel is.
Wins en / of verlies.
Indien 'n gade die reisiger vergesel het, moet die uitgawes toeskryfbaar aan die gade gespesifiseer word.
Vergoeding betaal aan werknemers, direkteure of lede ten opsigte van die verlies aan amp, ens.
Berei dokumentasie voor wat die bedrae, asook die omstandighede wat aanleiding gegee het tot die betalings, aandui.
Besonderhede van die premies, polis en begunstigde moet verstrek word.
n Sertifikaat uitgereik deur die versekeraar, wat bevestig dat die polis 'n polis is soos beoog in Artikel 11(w), moet ingedien word.
Die bedrag oorgedra na die volgende jaar van aanslag.
Werkgewer bydraes tot mediesefondse n Berekening van die persentasie van die bydraes tot die totale vergoeding van elke kategorie werknemers ten opsigte waarvan bydraes gemaak is.
Berekening van die persentasie van die bydraes tot die totale vergoeding van elke kategorie werknemers ten opsigte waarvan bydraes gemaak is.
Voorsien 'n afskrif van die ooreenkoms of kontrak tussen die maatskappy en enige ander persoon ten opsigte van na-aftrede voordele.
n IB180 moet voltooi en ingehandig word vir elke leerlingooreenkoms ten opsigte waarvan 'n aftrekking geëis word.
Bedrag verhaal ten opsigte van elke leerling en afskrifte van die IB180 ten opsigte van die betrokke leerders met betrekking totdie bedrae verhaal.
Bedrag betaal en / of gekrediteer vir die jaar geëindig 28 Februarie 2006 per direkteur, aandeelhouers, ens.
Besonderhede van enige belegging, vaste eiendom en/of ander bates oorgedra teen minder as markwaarde.
Name en belastingverwysingsnommers van die werknemers / direkteure wat deelneem aan die skema.
Betalingsvoorwaardes van die lening.
Maandelikse paaiement betaalbaar tydens die ooreenkoms tydperk.
Volle besonderhede van die bate, insluitende die oorspronklike koste daarvan vir die verhuurder indien bekend.
Indien die bate oorgedra, afgestaan of geskenk was by beëindiging van die huurooreenkoms, moet die volle besonderhede van die begunstigde verstrek word.
Afskrifte van die huur- en ander verwante ooreenkomste, indien nie reeds voorheen ingedien nie.
Volledige berekening van enige aanpassing soos vereis ingevolge Artikel 23G.
Besonderhede van hoe die aangepaste wins of verlies by oordrag of aflossing van enige finansiële instrument of klas van finansiële instrument vir belastingdoeleindes hanteer is.
Oodra van voordele en risiko's. Sekere enititeite word vergoed vir die gebruik van hul belastingbasis. Die wesenlike komponent van die belastingvoordeel van die totale finansieringskoste word gewoonlik bepaal deur 'n gerekenariseerde kostemodel. 'n Gedeelte van hierdie voordeel word oorgedra aan 'n kliënt tesame met die geassosieerde risiko's.
Wisselvallige toepassing van belasting van transaksies deur die partye.
Naam van die entiteit wat die transaksie bemark.
Besonderhede van die partye tot die transaksie insluitend die verhouding tot die maatskappy.
Besonderhede van die partye tot die transaksie insluitend die verhouding tot die maatskappy.
Besonderhede van die partye tot die transaksie insluitend die verhouding tot die maatskappy.
Rente toegeval aan die maatskappy ten opsigte van die lening of voorskot.
a Voltooi die RA07 beskikbaar op die SARS webwerf, en heg aan u opgawe.
Skenkings moet gelys word en die oorspronklike kwitansies soos voorgeskryf in Artkiel 18A, moet ingedien word.
enige openbare weldaadsorganisasie deur die Kommissaris goedgekeur ingevolge Artikel 30 van die Inkomstebelastingwet fondse voorsien slegs aan enige openbare weldaadsorganisasie, instelling, raad of liggaam in (a)(ii) hierbo bedoel; en ii gedurende die openbare weldaadsorganisasie se voorafgaande jaar van aanslag ten minste 75% van skenkings wat as aftrekking kwalifiseer, uitgedeel het of die verpligting aangegaan het om dit aldus uit te deel.
Gegewens soos voorgeskryf ingevolge die Algemene Aanvaarde Rekeningkundige Praktyk (AARP), moet verstrek word tesame met breedvoerige besonderhede van bedrae en aard van elke item.
Besonderhede van die spesifieke metode gevolg in die berekening van die verskille vir belastingdoeleindes.
Besonderhede van die betrokke partye, insluitend die verhouding met die maatskappy, direkteure en lede.
Bedrae gespandeer ten opsigte van die inkomste.
Belastinghantering ten opsigte van die inkomste.
Besonderhede van enige verwantskap tussen die betrokke partye.
Rede waarom die skuld as oninbaar beskou word.
Indien die spesifieke debiteurmetode gebruik word, verskaf inligting soos vir oninbare skulde hierbo.
Belastingwaarde van bate op datum van beskikking of vervreemding.
Strategiese Industriële Projek b Voorsien 'n afskrif van die dokument van goedkeuring wat deur die Minister van Handel en Nywerheid uitgereik is.
Indien dit as 'n aftrekking geëis word, moet redes voorsien word.
Voorsien die volgende inligting ten opsigte van elke ontrekking geëis in terme van Artikel 23H.
Tydperk wat deur betaling gedek word bv. 1 Maart 2006 tot 28 Februarie 2007.
Is die maatskappy 'n vennoot in 'n "en commandite" vennootskap?
Finansiële state en 'n berekening van elke vennoot se deel van die wins / verlies.
Naam van die rolprent / vennootskap.
Finansiële state en 'n berekening van elke vennoot se deel van die wins / verlies.
Volledige inkomstestate vir boerderybedrywighede beoefen.
Skedule van beginsaldo's, bewegings aankope, verkope, aanwas, vrektes, privaat gebruik, ens.
Skedule van uitgawes aangegaan ten opsigte van die aanplanting en instandhouding van plantasies.
Afskrif van kennisgewing van enige verandering of terugtrekking van die aanvanklike goedkeuring.
Naam en adres van die persoon / maatskappy aan wie die bedrag betaal is.
Verwantskap tussen die maatskappy en die ontvanger van die skenking.
Besonderhede van enige verandering in effektiewe beheer.
Die name, e-pos en webwerf-adresse van die vernaamste kliënte waarmee u handel gedryf het op die Internet.
Voorbeeld: As die brutowins persentasie 40% was in die vorige jaar van aanslag, mag dit nie 'n verskil van meer as 4% toon nie (10% van 40%). As dit meer as 44% of minder as 36% is, moet 'n verduideliking voorsien word.
Besonderhede van die partye tot die transaksie, ingesluit die verhouding tot die maatskappy.
Lys van krediteure wat langer as 12 maande uitstaande is.
Afskrifte van die notules van dividendverklarings en / of 'n beskrywing van gebeure wat aanleiding gegee het tot die geagte dividende.
Voorsien volledige besonderhede van die omstandighede wat die verandering teweeg gebring het.
Hierdie inligting hou verband met dividende ontvang deur die maatskappy ten opsigte van aflosbare voorkeuraandele of enige ander aandele wat "geaffekteerde stukke" soos omskryf in Artikels 8E en 103 insluit.
Volledige besonderhede van alle voorkeuraandele uitgereik en / of afgelos.
Indien 'n "en commandite" vennootskap gesluit is, moet die toepaslike besonderhede soos uiteengesit in deel D14 verstrek word.
Finansiële jaarstate van die vennootskap, gesamentlike onderneming of trust.
Berekening van elke deelnemer se deel van die wins / verlies.
Ooreenkoms van die vennootskap, gesamentlike onderneming of trust indien dit nie voorheen ingedien is nie.
Indien die maatskappy deelgeneem het in enige van die transaksies in die opgawe vermeld moet volledige inligting voorsien word ten opsigte van die transaksie met betrekking tot die partye tot die transaksie, die kapitaal / handelsvoorraad, aard en beskrywing van die bates oorgeplaas of bekom, en enige verpligtinge oorgeplaas.
Indien "ja" geantwoord op vrae (a), (d) en (f), waar die partye gekies het dat die voorsiening toegepas word, of in die geval van (b), (c) en (e) waar die partye gekies het dat die voorsiening nie toegepas word nie, moet 'n geskrewe dokument wat die besluit deur die toepaslike partye geneem aandui, aangeheg word.
Die transaksie wat hier beoog word, is alle intergroep transaksies wat nie normale bedryfsaktiwiteite is nie. Voorbeelde van nie-bedryfsaktiwiteite is oordragte van bates in die groep, huur, rente of adminstrasiegelde betaal deur een maatskappy aan 'n ander binne dieselfde groep.
Indien dit as 'n aftrekking geëis word, moet redes voorsien word.
Besonderhede van enige transaksie ten opsigte van die terugkoop van aandele.
Maandelikse en / of jaarlikse premies n Ontleding van maandelikse en jaarlikse premies ontvang deur of toegeval aan die maatskappy, onderskei tussen plaaslike en buitelandse bronne.
Doel waarvoor die lening of voorskot aangewend is.
Besonderhede van enige premies terugbetaal, kommissie verdien of eise verhaal.
Voorsien afskrifte van al die spesiale verslae ingedien by die FDR.
Bevestiging dat dit gebruik is in die voortbrenging van inkomste.
Beantwoord al die vrae, (a) tot (h), en voorsien ondersteunende dokumentasie soos benodig.
Die opbrengs by beskikking oor die oorspronklike bate.
Voltooi die IT10 kennisgewing, beskikbaar op die SARS webwerf, en heg aan die opgawe.
Belasbare bedrae nie deurgestuur nie.
Verstrek volledige besonderhede ten opsigte van bedrae en redes waarom dit nie deurgestuur is nie.
Verstrek redes waarom belasting nie teruggehou is nie.
Voorsien 'n skedule wat die redes uiteensit waarom dit beskou word dat die bepalings van Artikel 31 nagekom is.
Afskrif van elke buitelandse entiteit se geouditeerde finansiële jaarstate, verkieslik opgestel volgens plaaslike vereistes. Die state moet ten minste bestaan uit 'n balansstaat en 'n gedetailleerde inkomstestaat wat onderteken is deur die ouditeur, direkteure of die verantwoordelike beampte. Indien die state nie die randwaarde aandui nie moet 'n bykomende afskrif waarin die randwaarde aangedui word, aangeheg word.
Voordele wat direk of indirek verband hou met enige gedeelte van buitelandse belasting wat as 'n korting in terme van Artikel 6quat deur die maatskappy geeis is.
Veduidelik die verwantskap tussen die maatskappy en die persoon wat die voordele geëis het.
Indien die antwoord op vraag 8 "ja" is, voorsien die inligting aangevra in vrae 1-7 ten opsigte van elke sodanige jaar van aanslag.
Verstrek besonderhede ten opsigte van die bedrae oorgeplaas en hoe dit aangewend is.
Voorsien 'n organogram wat al die maatskappye, takke, venootskappe, trusts en gesamentlike ondernemings (of enige ander internasionale bedryf) in die groep aandui. 'n Beskrywing moet voorsien word ten opsigte van al die bedryfsentiteite, die land van beliggaming en belastingaanspreeklikheid waar die entiteite as belastinginwoner beskou sou word asook die persentasie aandeelhouding.
Dui die plek aan wat beskou word as die plek van effektiewe bestuur ten opsigte van al die maatskappye, takke, vennootskappe, trusts en gesamentlike ondernemings soos in die bostaande organogram aangedui. Verduidelik die aard van besluitneming of operasionele beleid wat 'n impak het op die operasionele bedrywighede, asook enige besluit, indien enige, wat in Suid-Afrika geneem is, wat 'n invloed kan hê op die operasionele bedrywighede van die buitelandse entiteit. Bevestig die voorafgaande met redes.
Indien "ja", moet u die Mynbouskedules op die volgende drie bladsye voltooi en aan die opgawe heg.